Un **integrón** é un conxunto de elementos xenéticos (xenes, sitios de integración, promotores) presente en xenomas bacterianos, especialmente de gramnegativas, que serven como mecanismos xenéticos para a adquisición, acumulación e expresión diferencial de novos xenes, que lle permiten ás bacterias adaptarse e evolucionar rapidamente, e están implicados, por exemplo, na adquisición de resistencia a antibióticos. Estes xenes adquiridos están incrustados nunha estrutura xenética específica chamada casete de xenes (un termo que ultimamente está cambiando a casete de integrón) que xeralmente leva un ORF sen promotor cun sitio de recombinación (*attC*). Os casetes de integrón son incorporados no sitio *attI* da plataforma integrón por reaccións de recombinación específica de sitio mediadas por unha integrase.

Descubrimento
-------------

Os integróns foron descubertos inicialmente en plásmidos conxugativos polo seu papel na resistencia a antibióticos. Estes integróns móbiles, como se chaman agora, poden portar unha variedade de casetes que conteñen xenes que están case exclusivamente relacionados coa resistencia a antibióticos. Posteriores estudos chegaron á conclusión de que os integróns son elementos cromosómicos, e que a súa mobilización a plásmidos foi promovida por transposóns e seleccionada polo uso intensivo de antibióticos. A función da maioría dos casetes atopados en integróns cromosómicos non se coñece.

Estrutura
---------

Un integrón está minimamente composto por:

* Un xene que codifica unha recombinase específica de sitio: *intI*, pertencente á familia das integrases.
* Un sitio de recombinación proximal: *attI*, que é recoñecido pola integrase e no cal pode inserirse un casete de xene.
* Un promotor: *Pc*, que dirixe a transcrición de xenes codificados en casetes.

### Casete de xenes

Adicionalmente, un integrón xeralmente contén un ou máis casetes de xenes que foron incorporadas nelas. Os casetes de xenes poden codificar xenes para a resistencia a antibióticos, aínda que a maioría dos xenes dos integróns non foron caracterizados. A secuencia *attC* (tamén chamada 59-be) é unha repetición que flanquea os casetes e permite que os casetes sexan integrados no sitio *attI*, escindidos e poidan experimentar transferencia horizontal de xenes.

Localización
------------

Os integróns poden encontrarse formando parte de elementos xenéticos móbiles como plásmidos e transposóns. Os integróns poden atoparse tamén no cromosoma bacteriano.

Terminoloxía
------------

O termo *superintegrón* foi utilizado por primeira vez en 1998 (pero sen definilo) para referirse a un integrón cun longo casete no pequeno cromosoma de *Vibrio cholerae*. Desde entón, o termo foi utilizado para referirse a integróns de varias lonxitudes de casetes ou a integróns nos cromosomas bacterianos (fronte, por exemplo, os de plásmidos). Hoxe, o uso de "superintegrón" é desaconsellado polo seu significado ambiguo.

Notas
-----

1. ↑  "ASMscience | The Integron: Adaptation On Demand". doi:10.1128/microbiolspec.mdna3-0019-2014.
2. ↑  Mazel (2006). "Integrons: agents of bacterial evolution". *Nature Reviews Microbiology* **4** (8): 608–620. doi:10.1038/nrmicro1462.
3. ↑  Kovalevskaya, N. P. (2002). "Mobile Gene Cassettes and Integrons". *Molecular Biology* **36** (2): 196–201. doi:10.1023/A:1015361704475.
4. ↑  Hall R, Collis C, Kim M, Partridge S, Recchia G, Stokes H (1999) *Mobile gene cassettes and integrons in evolution.*
5. ↑  Hall, RM; Collis, CM (1995). "Mobile gene cassettes and integrons: Capture and spread of genes by site-specific recombination". *Molecular Microbiology* **15** (4): 593–600. PMID 7783631. doi:10.1111/j.1365-2958.1995.tb02368.x.
6. 1 2  Hall, R. M.; Stokes, HW (2004). "Integrons or super integrons?". *Microbiology* **150** (Pt 1): 3–4. PMID 14702391. doi:10.1099/mic.0.26854-0.
7. ↑  Mazel, D.; Dychinco, B; Webb, VA; Davies, J (1998). "A Distinctive Class of Integron in the Vibrio cholerae Genome". *Science* **280** (5363): 605–8. PMID 9554855. doi:10.1126/science.280.5363.605.

Véxase tamén
------------

### Outros artigos

* Operón
* Cistrón
* Regulón

### Bibliografía

* "Characterization of the Class 3 Integron and the Site-Specific Recombination System It Determines". *Journal of Bacteriology* **184** (11): 3017–3026. 2002. doi:10.1128/jb.184.11.3017-3026.2002.
* NCBI Antimicrob Agents Chemother. 1998 Dec;42(12):3053-8. article *Class 1 integron-borne multiple-antibiotic resistance carried by IncFI and IncL/M plasmids in Salmonella enterica serotype typhimurium*
* Mazel, D. "Integrons: agents of bacterial evolution". *Nature Reviews Microbiology* **4** (8): 608–620. doi:10.1038/nrmicro1462.

### Ligazóns externas

* IntegronFinder - Unha ferramenta para detectar integróns en xenomas bacterianos
* INTEGRALL - The Integron Database

---

|  |  |
| --- | --- |
| Este artigo tan só é un bosquexo |  *Este artigo sobre bioloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q420197
* EBID: ID
* MAG: 2776650774

 |

|  |  |
| --- | --- |
| Identificadores | 
* MeSH: D032023
* MeSH: G02.111.570.080.708.330.200.500
* UMLS: C1135882

 |